ચીને બુધવારે જણાવ્યું હતું કે, બદલાની ભાવનાથી લદાતી આયાતજકાત અમેરિકા અને ચીનના વેપારનો વિનાશ વેરશે. ચીનના સહાયક વેપારમંત્રી લી ચેંગગેંગે જણાવ્યું હતું કે, મોટાપાયા પર આયાતજકાત લાદવાથી ચીન અને અમેરિકા વચ્ચેનો વેપાર બંધ થઈ જશે. અમેરિકાની નીતિ આર્થિક વૈશ્વિકીકરણની પ્રક્રિયામાં હસ્તક્ષેપ કરી વૈશ્વિક અર્થતંત્રને નુકસાન કરી રહી છે. લીએ જણાવ્યું હતું કે, અત્યારે આંતરરાષ્ટ્રીય વેપારમાં અંધાધૂંધી પ્રવર્તી રહી છે. બંને દેશની કંપનીઓને ખોટ સહન કરવી પડશે. આ વેપારયુદ્ધમાં કોઈ જીતી શકવાનું નથી. ચીન અને અમેરિકા વચ્ચે સહકાર સિવાય બીજો કોઈ વિકલ્પ નથી. અમેરિકા વેપારસંઘર્ષ વકરાવી રહ્યો છે. આ વેપારયુદ્ધની નકારાત્મક અસરો દેખાવા લાગી છે.